als_Latn dik_Latn sag_Latn
Brigjet turke dhe greke u tronditën sot nga një tërmet i fuqishëm prej 6.3 ballësh, tërmet për të cilin kryebashkiaku i kryeqytetit turk, Ankara fajëson fuqitë e mëdha. Melih Gokçek, kërkoi hetim të menjëhershëm të anijeve sizmike të shteteve të huaja që ndodhen në detin Egje.
"Unë mendoj se ky mund të jetë një tërmet artificial. Nuk e them me siguri të plotë, por është një mundësi serioze", tha Gokcek në disa postime në Twitter.
"Them se duhet të hetohet patjetër. A kishte ndonjë anije kërkimore sizmike që lundronte pranë epiqendrës në kohën që ndodhi tërmeti? Nëse po e cilit shtet ishte ajo anije", shkroi kryebashkiaku nga radhët e partisë së Presidentit Erdogan.
Qendra sizmologjike Europiano-Mesdhetare tha se një tërmet me magnitudë 6.3 ballë e shkallës Rihter goditi 84 kilometër në veriperëndim të provincës së Izmirit.
Qendra Sizmologjike Amerikane tha se epiqendra e tërmetit ishte në detin Egje, 11 kilometër në jug të Plomarit, një fshat në brigjet jugore të Lesbosit, në Greqi.
Ndërkohë raportohet se ky tërmet ka rrafshuar pothuajse plotësisht një fshat në ishullin e Lesvosit. Gazeta greke "Protothema" tha se të paktën 10 persona janë plagosur në tërmet dhe një grua ndodhet nën rrënoja pasi shtëpia e saj u shemb.
Burri i gruas së bllokuar nën rrënoja raportohet se në gjendje të rëndë. Të plagosurit janë transportuar në qendrën shëndetësore të Polichinitistit dhe shumica e tyre në gjendje më të mitë shëndetësore.
Rrëshqitje dheu janë raportuar edhe në fshatin e Melindas në jug të ishullit të Lesvosit, ndërsa rruga që lidh Plomarin dhe Mytilenen është shkatërruar pjesërisht. /b.l/noa.al/
als_Latn als_Latn als_Latn als_Latn als_Latn als_Latn als_Latn als_Latn